Službene novine Federacije BiH, broj 79/17

Temeljem članka IV.B.7. a)(IV) Ustava Federacije Bosne i Hercegovine, donosim

**UKAZ**  
  
  
**O PROGLAŠENJU ZAKONA O IZMJENAMA I DOPUNAMA ZAKONA O UNUTARNJOJ TRGOVINI**

Proglašava se Zakon o izmjenama i dopunama Zakona o unutarnjoj trgovini, koji je usvojio Parlament Federacije Bosne i Hercegovine na sjednici Zastupničkog doma od 14.6.2017. godine i na sjednici Doma naroda od 21.9.2017. godine.

Broj 01-02-488-01/17  
9. listopada 2017. godine  
Sarajevo

Predsjednik  
**Marinko Čavara**, v. r.

**ZAKON**  
**O IZMJENAMA I DOPUNAMA ZAKONA O UNUTARNJOJ TRGOVINI**

**Članak 1.**

1) U Zakonu o unutarnjoj trgovini ("Službene novine Federacije BiH," broj 40/10), u članku 2. stavak 2) mijenja se i glasi:  
"2) Trgovac u smislu ovog zakona je:  
a) pravna osoba registrirana za obavljanje djelatnosti trgovine i /ili trgovinskih usluga na temelju upisa u Registar poslovnih subjekata u nadležnom općinskom sudu,  
b) fizička osoba koja obavlja djelatnosti trgovine i/ili trgovinskih usluga na temelju rješenja gradskog, odnosno općinskog tijela uprave nadležnog za oblast trgovine (u daljnjem tekstu: nadležno tijelo),  
c) fizička osoba koja obavlja djelatnosti trgovine isključivo osobnim radom na temelju rješenja nadležnog tijela,"  
2) U stavku 3) točka e) iza riječi "odobrenja" dodaju se riječi: "nadležnog tijela" i stavlja točka, a preostali tekst briše se.

**Članak 2.**

U članku 3. stavak 3) i u članku 11. stavak 7) riječi: "novčanica koje" zamjenjuju se riječju "koji".

**Članak 3.**

U članku 4. stavak 2) u sedmom redu riječi: "ograničavanja tržišta" zamjenjuju se riječima: "u cilju zaštite javnog interesa i sprječavanja štetnih posljedica na tržištu.".

**Članak 4.**

1) U članku 11. stavak 2) u četvrtom redu iza teksta u zagradi stavlja se zarez i dodaju riječi: "kao i trgovac u svojstvu fizičke osobe koji osobnim radom obavlja trgovinu na malo određenom vrstom robe na temelju rješenja nadležnog tijela, i to samo na jednom prodajnom mjestu izvan prodavaonice iz članka 8. stavak 1) toč. a), b), c) i d) ovog zakona (u daljnjem tekstu: trgovac pojedinac),".  
2) U stavku 3) u trećem redu točka se zamjenjuje zarezom i dodaju riječi:  
"a trgovac pojedinac najmanje osnovnu školsku spremu".  
3) Iza stavka 7) dodaje se novi stavak 8) koji glasi:  
"8) Za robu koja se prodaje u rasutom stanju po jediničnoj mjeri, ovisno od vrste robe (kilogram, litar, metar i sl.), trgovac je dužan iznos računa zaokružiti sukladno propisu Centralne banke Bosne i Hercegovine.".

**Članak 5.**

U članku 12. stavak 3) u drugom redu riječi: "i stočnih pijaca na" zamjenjuju se riječima: "u poslovnim prostorima u".

**Članak 6.**

**Članak 13. briše se.**

**Članak 7.**

U članku 14. stavak 1) u petom redu iza riječi "objekat" zarez se zamjenjuje točkom, a preostali tekst briše se.

**Članak 8.**

U članku 16. stavak 5) iza riječi "člankom" stavlja se točka, a preostali tekst briše se.

**Članak 9.**

Iza članka 21. dodaje se novo poglavlje IVa. i novi čl. 21a.,21b.,21c. i 21d., koji glase:

**"IVa. ODOBRENJE ZA OBAVLJANJE TRGOVINE NA MALO OSOBNIM RADOM - TRGOVAC POJEDINAC**

**Članak 21a.**

1) Odobrenje za obavljanje trgovine na malo osobnim radom izvan prodavaonice nadležno tijelo izdat će fizičkoj osobi koja ispunjava sljedeće uvjete:  
a) državljanin je Bosne i Hercegovine,  
b) poslovno je sposoban,  
c) ima najmanje osnovnu školsku spremu,  
d) zdravstveno je sposoban, ako je za obavljanje trgovine na malo određenim robama iz predmeta poslovanja zdravstvena sposobnost propisana kao poseban uvjet,  
e) ima sklopljen ugovor ili predugovor o zakupu jednog prodajnog mjesta izvan prodavaonice iz članka 8. stavak 1. toč. a), b) c) i d) ovog zakona, koje ispunjava uvjete utvrđene člankom 12. ovog zakona,  
f) da nema zasnovan radni odnos ili da nije ostvario prava po temelju radnog odnosa,  
g) nema osnovanu trgovačku radnju ili svojstvo trgovca pojedinca, o čemu podnosi pisanu izjavu,  
h) da mu pravomoćnom odlukom nije izrečena mjera zabrane obavljanja trgovinske djelatnosti.  
2) Izuzetno od točke e) stavka 1. ovog članka, u slučaju da fizička osoba podnosi zahtjev za odobrenje obavljanja trgovine na malo izvan prodavaonice iz članka 8. stavak 1. toč. a), b) i d) u određene dane tijekom tjedna na području dvije ili više jedinica lokalne samouprave dužna je nadležnom tijelu dostaviti sklopljen ugovor ili predugovor o zakupu prodajnog mjesta izvan prodavaonice u svakoj od tih jedinica lokalne samouprave.  
3) Podnositelj zahtjeva je dužan u zahtjevu precizirati vrstu robe kojom će obavljati trgovinu na malo, a u slučaju iz stavka 2) ovog članka precizirati i dane u koje će obavljati trgovinu u određenoj jedinici lokalne samouprave.

**Članak 21b.**

1) Nadležno tijelo će u roku od osam dana od dana podnošenja urednog zahtjeva i uz ispunjavanje uvjeta iz članka 21a. ovog zakona fizičkoj osobi izdat rješenje o odobrenju obavljanja trgovine na malo osobnim radom izvan prodavaonice, kojim on stiče svojstvo trgovca pojedinca.  
2) U slučaju iz članka 21a. stavak 2) ovog zakona rješenje izdaje nadležno tijelo prema prebivalištu podnosioca zahtjeva.  
3) Rješenje iz st. 1) i 2) ovog članka obvezno sadrži:  
a) ime i prezime i adresu prebivališta trgovca pojedinca, prema ClPS-ovoj evidenciji,  
b) vrstu robe za čiju trgovinu na malo se daje odobrenje,  
c) adresu prodajnog mjesta za trgovinu na malo, iz ugovora ili predugovora o zakupu, a u slučaju iz članka 21a. stavak 2) ovog zakona adrese svih prodajnih mjesta i dane u koje će se obavljati trgovina na tim mjestima.  
4) Na temelju rješenja iz stavka 2. ovog članka trgovac pojedinac nesmetano obavlja trgovinu u svim jedinicama lokalne samouprave koje su navedene u rješenju.  
5) Protiv rješenje iz st. 1) i 2) ovog članka može se izjaviti žalba Federalnom ministarstvu trgovine.

**Članak 21c.**

Odredbe članka 18., članka 21.st. 1) i 2) i čl. 22. i 23. ovog zakona primjenjuju se i na trgovca pojedinca.

**Članak 21d.**

Trgovac pojedinac je dužan trgovinu na malo obavljati osobnim radom, na prodajnom mjestu i sa vrstom robe koji su određeni u rješenju iz članka 21b. stavak 3) ovog zakona, sukladno odredbama ovog zakona i drugih propisa."

**Članak 10.**

U članku 22. iza stavka 5) dodaje se novi stavak 6) koji glasi:  
"6) U slučajevima iz stavka 5) ovog članka prestanak rada trgovačke radnje se utvrđuje sa danom nastanka nekog od razloga navedenih u tom stavku."

**Članak 11.**

1) U članku 25. stavak 4) u drugom redu iza riječi: " odjelu prodajnog objekta" stavlja se zarez i dodaju riječi: "kao i na prodajnom mjestu izvan prodavaonice".  
2) Stavak 7) mijenja se i glasi:  
"7) Evidencija o prodaji robe vodi se na temelju računa o vrsti, količini i cijeni prodanih proizvoda, odnosno obavljenih usluga, koji se izdaje preko fiskalnog sustava ili računa koji će biti propisan posebnim provedbenim aktom."

**Članak 12.**

Iza članka 39. dodaje se novi članak 39a. koji glasi:  
"Članak 39a.  
Trgovac koji pruža usluge tržnice na malo (pijaca) dužan je da:  
a) utvrdi pijačni red, jasno obilježi i izdvoji pijačni prostor od okolnog prostora, kao i da vidno istakne dane i vrijeme pijačne trgovine,  
b) osigura ispunjavanje minimalno-tehničke opremljenosti pijace sukladno uvjetima propisanim podzakonskim aktom iz članka 12. stavak 3. ovog zakona,  
c) istakne cijene usluga pijace i da iste naplaćuje izdavanjem fakture,  
d) usluge izdavanja prodajnog mjesta (sto, štand, lokacija za pokretno vozilo za prodaju i dr.) naplaćuje putem fiskalnog uređaja,  
e) zaključi ugovor o zakupu prodajnog mjesta samo sa osobama iz članka 2. stavak 2) i stavak 3) toč. b), c) i d) ovog zakona,  
f) sa trgovcem pojedincem zaključi ugovor o zakupu samo jednog prodajnog mjesta,  
g) vodi registar zaključenih ugovora o zakupu iz točke e) ovog članka.

**Članak 13.**

1) U članku 47. stavak 1) mijenja se i glasi:  
"1) Prodaja na daljinu je oblik trgovine na malo robom i uslugama koju trgovac vrši ponudom putem sredstava za komunikaciju, potrošaču koji nije neposredno prisutan.".  
2) U stavku 2) iza riječi "komunikaciju" dodaju se riječi: "sukladno odredbama zakona kojim se uređuje zaštiti potrošača u Bosni i Hercegovini.", a preostali tekst briše se.

**Članak 14.**

Naziv poglavlja X. mijenja se i glasi:

**"X. PRIVREMENE MJERE ZAŠTITE TRŽIŠTA"**

**Članak 15.**

1) U članku 53. stavak 1) riječi: "može posebnim propisom privremeno ograničiti obavljanje trgovine" zamjenjuju se riječima: "može odrediti privremene mjere zaštite tržišta".  
2) U stavku 2) u prvom redu riječ "ograničenja" zamjenjuje se riječima: "privremene mjere".

**Članak 16.**

U članku 55. stavak 2) iza riječi "nadležna" dodaju se riječi: "federalna, kantonalna i gradska/općinska".

**Članak 17.**

U članku 56. stavak 1) iza točke b) dodaje se nova točka c) koja glasi:  
"c) da je trgovac otpočeo raditi u prodajnom objektu, a da nadležnom tijelu prethodno nije podnio izjavu iz članka 12. stavak 5) ovog zakona."

**Članak 18.**

U članku 57. stavak 1) u sedmom redu iza riječi "opremljenosti" briše se zarez i dodaju riječi: "i da je trgovac podnio netočnu izjavu iz članka 12. stavak 5) ovog zakona,".

**Članak 19.**

1) U članku 63. stavak 1) točka e) u prvom redu iza riječi "trgovinu" dodaju se riječi: "ili trgovinske usluge", a u trećem redu u zagradi iza broja "16." dodaje se zarez i brojevi: "21b. i 27.".  
Iza točke g) dodaje se nova točka h) koja glasi:  
"h) zaključi ugovor o zakupu suprotno odredbama članka 39a. toč. e) i f) ovog zakona,".  
Dosadašnje toč. h), i) i j) postaju toč. i) j) i k).  
2) U stavku 2) broj: "400,00" zamjenjuje se brojem: "1.000,00".  
3) U stavku 3) broj: "500,00" zamjenjuje se brojem: "1000,00".  
4) U stavku 4) broj: "300,00" zamjenjuje se brojem: "1000,00".  
5) Iza stavka 7) dodaju se novi st. 8) i 9) koji glase:  
"8) Ukoliko trgovac u roku od šest mjeseci od dana pravomoćne odluke o počinjenom prekršaju iz stavka 1) točka h) ovog članka ponovi isti prekršaj, kaznit će se novčanom kaznom u dvostrukom iznosu od prethodno izrečene kazne.  
9) U svakom daljnjem ponovljenom prekršaju iz stavka 1) točka h) ovog članka novčana kazna za prekršaj će se udvostručiti, s tim da ne može preći iznos maksimalne novčane kazne utvrđene zakonom za taj prekršaj."

**Članak 20.**

1) U članku 64. stavak 1), točka d) mijenja se i glasi:  
"d) ne vodi registar zaključenih ugovora o zakupu (članak 39a. točka g) ovog zakona)."  
Točka h) mijenja se i glasi:  
"h) prodaje robu za koju nema isprave o njenoj nabavci, za koju nije sačinjena kalkulacija cijene i koja nije evidentirana u trgovačku knjigu (članak 25. stavak 8) ovog zakona.)".  
3) U stavku 2) broj "300,00" zamjenjuje se brojem "500,00".  
4) U stavku 3) broj "400,00" zamjenjuje se brojem "500,00".

**Članak 21.**

U članku 65. stavak 1) točka d) tekst u zagradi se mijenja i glasi: "(članak 11. stavak 5) ovog zakona)".

**Članak 22.**

Iza članka 65. dodaje se novi članak 65a. koji glasi:  
"Članak 65a.  
1) Novčanom kaznom u iznosu od 500,00 KM do 1500,00 KM bit će kažnjen trgovac pojedinac ako:  
a) ne obavlja trgovinu osobnim radom (članak 21d.)  
b) obavlja trgovinu na prodajnom mjestu koje nije navedeno u odobrenju nadležnog tijela (članak 21d.)  
c) vrši prodaju vrste robe koja nije navedena u odobrenju nadležnog tijela (članak 21d.)  
2) Uz novčanu kaznu za prekršaj iz stavka l.ovog članka izreći će se zaštitna mjera oduzimanja robe koja je zatečena u prodaji."

**Članak 23.**

U članku 67. stavak 2) briše se.

**Članak 24.**

Trgovci su dužni uskladiti svoje poslovanje sa odredbama ovog zakona u roku od 60 dana od dana stupanja na snagu ovog zakona.

**Članak 25.**

Ovaj zakon stupa na snagu osmog dana od dana objave u "Službenim novinama Federacije BiH".

Predsjedateljica  
Doma naroda  
Parlamenta Federacije BiH  
**Lidija Bradara**, v. r.

Predsjedatelj  
Zastupničkoga doma  
Parlamenta Federacije BiH  
**Edin Mušić**, s. r.